Арцём Мікалаевіч Парахоўскі

**Арцё́м Мікала́евіч Парахо́ўскі** (6 кастрычніка 1987, Мінск, БССР) — беларускі баскетбаліст, ігрок зборнай Беларусі. Выступае на пазіцыі цэнтравога.

## Кар’ера 
Нарадзіўся ў сям’і спартыўных трэнераў, у дзяцінстве займаўся футболам. З-за росту ў 16-гадовым узросце перайшоў у баскетбол. Дзякуючы выступу на юніёрскім чэмпіянаце Еўропы быў заўважаны памочнікам трэнера Бінгемтанскага ўніверсітэта Алі Тонам і запрошаны ў юніёрскі каледж у ЗША.

Паступіў у каледж Паўднёвага Айдаха, адначасна вывучаючы англійскую мову. Тут згуляў у 63 гульнях з паказчыкам 10,1 пункт, 6,4 падборы за гульню. Уваслед за Алі Тонам перайшоў у Рэдфардскі ўніверсітэт, у камандзе якога правёў два сезоны. У 2008—2009 паказаў вынікі 16,2 пункты, 11,2 падборы і 1,5 блокі за гульню, а ў фінале Вялікай паўднёвай канферэнцыі набраў 26 пунктаў і здзейсніў 18 падбораў, чым зрабіў свой клуб чэмпіёнам. У сакавіку 2009 яго прызналі іграком года Вялікай паўднёвай канферэнцыі.

У наступным сезоне Парахоўскі набіраў у сярэднім 21,4 пункты, 13,4 падборы і 2,1 блок-шоты за гульню. За два сезоны ў Рэдфардзе Арцём Парахоўскі набраў 1195 пунктаў, 783 падборы і 115 блок-шотаў, двойчы быў прызнаны іграком канферэнцыі.

Нягледзячы на свае поспехі, ігрок, аднак, так і не быў задрафтаваны клубамі НБА. Пасля кароткага выступу за «Бостан Сэлтыкс» у Летняй лізе 20 жніўня 2010 ён заключыў кантракт з латвійскім клубам «ВЭФ Рыга», з якім стаў чэмпіёнам краіны. Пазней Арцём Парахоўскі выступаў за кіеўскі «Будзівельнік», турэцкі «Алін» (Эдырнэ) і ізраільскі «Хапаэль» (Іерусалім).

24 чэрвеня 2014 перайшоў у расійскі «Ніжні Ноўгарад» і ўжо ў дэбютным сезоне паказаў высокую выніковасць: 14,3 ачкі і 7,3 падбоы за гульню ў чэмпіянаце Адзінай лігі. Таксама Парахоўскі праявіў сябе ў матчах Еўралігі, разам з партнёрамі вывеўшы клуб у топ-16 самага прэстыжнага еўрапейскага турніру. Улетку 2015 года беларус перайшоў у казанскі УНIКС, заключыўшы аднагадовы кантракт з магчымасцю яго падаўжэння яшчэ на адзін сезон. За кароткі перыяд баскетбаліст стаў адным з лідараў казанскага клуба, згуляўшы важкую ролю ў заваёве УНIКСам срэбных медалёў па выніках сезону 2015/16. Гэта дазволіла камандзе атрымаць пуцёўку ў Еўралігу-2016/17. У 29 матчах рэгулярнага сезону Еўралігі сярэднія паказчыкі А. Парахоўскага — 11,3 ачкі і 5,1 падбораў. У ліпені 2017 Арцём Парахоўскі пакінуў казанскі клуб.

## Узнагароды 
### Індывідуальныя 
* Найкаштоўнейшы ігрок Балтыйскай баскетбольнай лігі («ВЭФ Рыга») 2010—2011
* Баскетбаліст года Беларусі-2014, 2015, 2016.
* Лепшы ігрок канферэнцыі «Big South» 2009, 2010.

## Спасылкі 
* Профіль   на Sport-Reference
* Профіль   на Euro Cup basketball
* Профіль  на ESPN
* Профіль   у «Серыі А»
* Профіль  на TBLStat

Катэгорыя:Баскетбалісты Беларусі
Катэгорыя:Ігракі «Цмокі-Мінск»
Катэгорыя:Ігракі «Віталюр-РДВАР» Мінск
Катэгорыя:Ігракі ВЭФ
Катэгорыя:Ігракі зборнай Беларусі па баскетболе
Катэгорыя:Ігракі «Ніжняга Ноўгарада» (баскетбол)
Катэгорыя:Ігракі УНІКС Казань
Катэгорыя:Ігракі «Шлёнска» Уроцлаў (баскетбол)
Катэгорыя:Ігракі «Будзівельніка» Кіеў (баскетбол)
Катэгорыя:Ігракі «Эскішэхіра» (баскетбол)
Катэгорыя:Ігракі «Хапаэля» Іерусалім
Катэгорыя:Ігракі «Макабі» Тэль-Авіў
Катэгорыя:Ігракі «Рытаса» Вільнюс
Катэгорыя:Ігракі «Партызана» Бялград (баскетбол)
Катэгорыя:Ігракі СІГ Страсбур
Катэгорыя:Ігракі «Андоры» (баскетбол)
Катэгорыя:Ігракі «Пармы» Перм
Катэгорыя:Ігракі зборнай Беларусі па баскетболе U-20